Γραμματόσημα και ταχυδρομική ιστορία της Γερμανίας

δεξιά|μικρογραφία|203x203εσ|Βαυαρία 1849 (Σκοτ Νο 1): το πρώτο γερμανικό γραμματόσημο (franco) αξίας 1 κρόιτσερ.
Πρόκειται για μια έρευνα των γραμματοσήμων και της ταχυδρομικής υπηρεσίας της Γερμανίας, και των περιοχών που συνδέονται με αυτήν φιλοτελικά. Οι κύριοι πάροχοι υπηρεσιών ήταν το Ράιχποστ (Reichspost) (1871-1945), το Γερμανικό Ταχυδρομείο (Deutsche Post) υπό τον Συμμαχικό έλεγχο (1945-1949), το Γερμανικό Ταχυδρομείο της ΛΔΓ (Deutsche Post της DDR) (1949-1990), το Γερμανικό Ομοσπονδιακό Ταχυδρομείο (Deutsche Bundespost) (1949-1995), μαζί με το Γερμανικό Ομοσπονδιακό Ταχυδρομείο (Deutsche Bundespot) του Βερολίνου (1949-19 90). Τώρα είναι το Γερμανικό Ταχυδρομείο Δ.Ε. (Deutsche Post AG) (από το 1995).

## Μέτσγκερ Ποστ
Το *Ταχυδρομείο των Κρεοπωλών* (Metzger Post) θεωρείται ίσως το πρώτο διεθνές ταχυδρομείο του Μεσαίωνα. Το συνδικάτο των σφαγέων κρέατος (Γερμανικά: Metzger) οργάνωσε υπηρεσίες μεταφοράς ταχυδρομείου με άλογα. Όταν έφτανε το ταχυδρομείο, χρησιμοποιούσαν ένα κέρας για να το ανακοινώσουν, και έτσι δημιουργήθηκε ένα κοινό αναγνωρισμένο έμβλημα για τις ταχυδρομικές υπηρεσίες. Η Μέτζγκερ Ποστ ιδρύθηκε τον 12ο αι. και επιβίωσε μέχρι το 1637, όταν το μονοπώλιο ανέλαβαν οι Tουρν ουντ Τάξις (Τhurn und Taxis). [1]

## Τουρν ουντ Τάξις
Το 1497, για λογαριασμό του αυτοκράτορα Μαξιμιλιανού Α΄ της Γερμανίας, ο Φραντς φον Τάξις ίδρυσε μια ταχυδρομική υπηρεσία, που αντικατέστησε τον *ad hoc* μεταφορέα για το επίσημο ταχυδρομείο. Δημιουργήθηκε ένα σύστημα αλλαγής αλόγων, που συντόμευσε τον χρόνο μεταφοράς του ταχυδρομείου και έκανε την άφιξή του προβλέψιμη. Μετά από αυτό ο Οίκος των Thurn und Taxis, χρησιμοποιώντας την αυτοκρατορική κίτρινη και μαύρη στολή, διατήρησε το ταχυδρομικό προνόμιο για πολλούς αιώνες. Η ταχυδρομική υπηρεσία Thurn-und-Taxis χρησιμοποίησε (το 1650|) τις πρώτες ιππήλατες άμαξες ταχυδρομείου στην Ευρώπη, από τη Ρωμαϊκή εποχή. Αυτές ξεκίνησαν στην πόλη Kocs, δίνοντας την προέλευση του όρου "coach".
Αρχείο:Thurn_and_Taxis_25.jpg|εναλλ.=Thurn und Taxis stamp, Northern District, 1865.|Γραμματόσημο των Τουρν ουντ Τάξις, Βόρεια Περιφέρεια, 1865.
Αρχείο:Thurn_and_Taxis_52.jpg|εναλλ.=Thurn und Taxis stamp, Southern District, 1859.|Γραμματόσημο των Τουρν ουντ Τάξις, Νότια Περιφέρεια, 1859.
Η Thurn und Taxis έχασε το μονοπώλιο της όταν ο Ναπολέοντα χορήγησε στην Συνομοσπονδία του Ρήνου το δικαίωμα να διεξάγει ταχυδρομικές υπηρεσίες. Ο οργανισμός συνέχισε να λειτουργεί και ακόμη και εξέδωσε μερικά γραμματόσημα (v.i.) αλλά όταν η Πρωσία δημιούργησε τη Βόρεια Γερμανική Συνομοσπονδία, η Thurn und Taxis έπρεπε να πουλήσει τα προνόμια της το 1867. [1]

## Γερμανικές πολιτείες
Πριν από την ενοποίηση της Γερμανίας το 1871, τα μεμονωμένα γερμανικά κρατίδια άρχισαν να εκδίδουν τα δικά τους γραμματόσημα: η Βαυαρία για πρώτη φορά την 1 Νοεμβρίου 1849, με το ένα κρόιτσερ (μαύρο). Στη συνέχεια, τα κρατίδια που εξέδωσαν γραμματόσημα ήταν το Μπάντεν (1851), το Μπέργκεντορφ (1861), το Μπράουνσβαϊγκ (1852), η Βρέμη (1855), το Αμβούργο (1859), το Αννόβερο (1850), η Ελιγολάνδη (1867), το Λύμπεκ (1859), η Μεκλεμβούργο-Σβερίν (1856), το Μεκλεμβούργο-Στρέλιτς (1864), το Όλντενμπουργκ (1852), η Πρωσία (1850), η Σαξονία (1850), ο Σλέσβιχ-Χόλσταϊν (1850) και η Βυρτεμβέργη (1851). Επίσης η υπηρεσία Τουρν ουντ Τάξις, αν και δεν ήταν κράτος, είχε την εξουσία να εκδίδει γραμματόσημα, να μεταφέρει το ταχυδρομείο, και να πωλεί γραμματόσημα (1852). Τα βόρεια γερμανικά κράτη εντάχθηκαν στη Βορειογερμανική Συνομοσπονδία το 1868, και ένωσαν τις ταχυδρομικές τους υπηρεσίες στη "Βορειογερμανική Ταχυδρομική Περιφέρεια" (Norddeutscher Postbezirk). Μετά την ενοποίηση, η Βαυαρία και η Βυρτεμβέργη διατήρησαν την ταχυδρομική τους αυτονομία, και συνέχισαν να παράγουν γραμματόσημα μέχρι τις 31 Μαρτίου 1920.

## Αυτοκρατορική Γερμανία, 1871-1918

### Ράιχποστ
Το *Γερμανικό Ράιχποστ* (Deutsche Reichspost) ξεκίνησε επίσημα στις 4 Μαΐου 1871, χρησιμοποιώντας αρχικά γραμματόσημα της Βορειογερμανικής Συνομοσπονδίας, μέχρι να εκδώσει τα πρώτα γραμματόσημά της την 1 Ιανουαρίου 1872. Ο Χάινριχ φον Στέφαν, εφευρέτης της Ταχυδρομικής κάρτας (cart postal) και ιδρυτής της Παγκόσμιας Ταχυδρομικής Ένωσης, ήταν ο πρώτος Γενικός Ταχυδρόμος. Τα πιο κοινά γραμματόσημα του Ράιχποστ ήταν εκείνα με την προσωποποίηση της Γερμανίας. Τα γραμματόσημα αυτά εκδόθηκαν από το 1900 έως το 1922, καθιστώντας την πιο μακροχρόνια σειρά στη γερμανική φιλοτελεία με την αλλαγή στην επιγραφή από Ράιχποστ (Reichspost) σε Γερμανική Αυτοκρατορία (Deutsches Reich) να είναι η σημαντική τροποποίηση κατά τη διάρκεια αυτής της περιόδου.

### Γερμανικές αποικίες
μικρογραφία|300εσ|Καρολίνες Νήσοι (στον Δ. Ειρηνικό), Το γραμματόσημο έχει την εικόνα του πλοίου ''Χοεντσόλερν''. ΜΙ Νο 19.
Το πρώιμο ταχυδρομείο τους από το 1887 ή 1888 είχε κοινά της εποχής γερμανικά γραμματόσημα, και αναγνωρίζεται μόνο από την ταχυδρομική σφραγίδα ακύρωσης ως χρησιμοποιούμενο σε μια αποικία. Τέτοια γραμματόσημα είναι γνωστά ως πρώιμα (vorläufer) γραμματόσημα. Στο επόμενο στάδιο χρησιμοποιήθηκαν γερμανικά γραμματόσημα με επισήμανση, που ανέφερε το όνομα της περιοχής. Γενικά, μέχρι το 1896 και μετά εκδόθηκαν από τις γερμανικές αρχές επισημασμένα γραμματόσημα για όλες τις αποικίες: Γερμανική Νοτιοδυτική Αφρική, Γερμανική Νέα Γουινέα, Κιαούτσου, Τόγκο, Σαμόα, Νήσοι Μάρσαλ, Νήσοι Μαριάνες, Καρολίνες Νήσοι, Γερμανική Ανατολική Αφρική και Καμερούν. Περίπου το 1900 η έκδοση με την εικόνα του πλοίου εισήχθη για τα διάφορα αποικιακά εδάφη, τα γραμματόσημα των οποίων είχαν μια ομοιόμορφη εμφάνιση, απεικονίζοντας το αυτοκρατορικό γιοτ *[[SMY Hohenzollern]].* Όταν η Γερμανία έχασε τον έλεγχο των αποικιών της κατά τη διάρκεια του Α' Παγκοσμίου Πολέμου, οι νέοι κύριοι των αποικιών επεσήμαναν τα γραμματόσημα με το πλοίο και τα χρησιμοποίησαν προσωρινά.

### Γερμανικά γραφεία στο εξωτερικό

Η αυτοκρατορική Γερμανία διατηρούσε ταχυδρομεία σε ορισμένες πόλεις του Μαρόκο, της Τουρκίας και της Κίνας. Τα εκδοθέντα γραμματόσημα μπορούν να αναγνωριστούν από τη σφραγίδα ακύρωσης. Η επισήμανση μπορεί να δείχνει την αξία σε τοπικό νόμισμα και το όνομα της χώρας.

### Γερμανικές κατοχές του Α' Παγκοσμίου Πολέμου
Κατά τη διάρκεια του Α' Παγκοσμίου Πολέμου, οι γερμανικές αρχές εξέδωσαν γραμματόσημα στις κατεχόμενες χώρες, δηλαδή το Βέλγιο, την Πολωνία, τη Ρουμανία και τις περιοχές του δυτικού και ανατολικού μετώπου.

## Δημοκρατία της Βαϊμάρης, 1918-1933
[αριστερά|μικρογραφία|Σκοτ Νο C1 του 1919, Το πρώτο γραμματόσημο [Αεροπορική αλληλογραφία|αεροπορικού ταχυδρομείου (flugpost).]]

### Ράιχποστ
μικρογραφία|170εσ|10 πφένιχ, Σκοτ Νο B1 του 1919. Το πρώτο γραμματόσημο Κοινωνικής Πρόνοιας, είχε επισήμανση επιλέον τελών 5 πφένιχ.
Το *[[Ράιχπστ|Ράιχποστ]]* (Reichspost) συνέχισε να λειτουργεί ως κυβερνητική οντότητα μετά την ανακήρυξη της Γερμανίας σε δημοκρατία. Το 1919 το Ράιχποστ εξέδωσε τα πρώτα του αναμνηστικά, αεροπορικά και κοινωνικής πρόνοιας γραμματόσημα. Το πρώτο γραμματόσημο κοινωνικής πρόνοιας, το 1919, είχε επιπλέον χρέωση προς όφελος των θυμάτων του πολέμου (Scott Νο B1). Το 1923, κατά τη διάρκεια του υπεραπληθωρισμού, το Ράιχποστ εξέδωσε γραμματόσημα μέχρι και 50 δισεκατομμυρίων μάρκων. Η επόμενη κύρια κοινή σειρά γραμματοσήμων ήταν η σειρά "σημαντικών Γερμανών", ακολουθούμενη από τα γραμματόσημα με τον Π. Χίντενμπουργκ. Το πρώτο από τα πολύτιμα γερμανικά γραμματόσημα Ζέπελιν εμφανίστηκε το 1928, Scott Νο C35-37.

### Περιοχές δημοψηφίσματος
Μετά τη Συνθήκη των Βερσαλιών, πολλές περιοχές υποβλήθηκαν σε δημοψηφίσματα το 1920 για να καθοριστεί η μελλοντική τους μοίρα. Έτσι σύντομα εξέδωσαν γραμματόσημα οι περιοχές: Άλενσταϊν και Mαρίενβερντερ, Σλέσβιχ, και Άνω Σιλεσία.

### Ντάντσιχ
Μετά τη Συνθήκη των Βερσαλιών, η Ελεύθερη Πόλη του Ντάντσιχ (Danzig) ιδρύθηκε ως ανεξάρτητη οντότητα το 1920. Στην αρχή χρησιμοποιούνταν ακόμη γερμανικά γραμματόσημα, μετά από λίγο επισημασμένα με το "Danzig". Στη συνέχεια, το Ντάντσιχ εισήγαγε τα δικά του γραμματόσημα μέχρι το 1939. Επιπλέον, η Πολωνική ταχυδρομική υπηρεσία διατηρούσε παρουσία στο Ντάντσιχ και εξέδιδε πολωνικά γραμματόσημα με την επισήμανση "Port Gdansk".

### Έδαφος Μέμελ
μικρογραφία|160εσ|Γραμματόσημο υπερ-πληθωρισμού, 1923 (Scott Νο 298): 20 δισεκατομμύρια Μάρκα.
Μετά τη Συνθήκη των Βερσαλιών, ιδρύθηκε το Έδαφος Μέμελ (Memelland, Klaipėda). Αρχικά χρησιμοποιήθηκαν γερμανικά, και στη συνέχεια γαλλικά και λιθουανικά, επισημασμένα γραμματόσημα. Το Μέμελ εξέδωσε γραμματόσημα μεταξύ του 1920 και του 1923, οπότε προσαρτήθηκε από τη Λιθουανία.

### Σάαρ
Μετά τη Συνθήκη των Βερσαλιών, η περιοχή του Σάαρ διοικήθηκε από την Κοινωνία των Εθνών. Εξέδωσε δικό της γραμματόσημο από το 1920 έως το 1935, όταν η περιοχή επέστρεψε στη Γερμανία μετά από δημοψήφισμα. Τα πρώτα γραμματόσημα ήταν επισημασμένα γερμανικά και βαυαρικά γραμματόσημα.

## Ναζιστική Γερμανία, 1933-1945

### Ράιχποστ
[μικρογραφία|150εσ|Γραμματόσημο της Ναζιστικής Γερμανίας: ο καγκελάριος και φύρερ του Μεγάλου Γερμανικού Ράιχ, [Αδόλφος Χίτλερ (1944).]]
Στη Ναζιστική Γερμανία, το *Ράιχποστ* συνέχισε να λειτουργεί ως μονοπώλιο της κυβέρνησης υπό την αιγίδα του *Υπουργείου του Ράιχποστ* (Reichspostministerium), και η Ναζιστική προπαγάνδα άρχισε εργασία και επηρέασε τον σχεδιασμό και την πολιτική των γραμματοσήμων. Αυτό με τον Χίτλερ έγινε το γραμματόσημο για κοινή χρήση, και εκδόθηκε ένας μεγάλος αριθμός γραμματοσήμων κοινωνικής πρόνοιας. Στο τελευταίο έτος πριν από το τέλος του πολέμου, η επιγραφή "Γερμανικό Ράιχ" (Deutsches Reich) άλλαξε σε "Μεγάλο Γερμανικό Ράιχ" (Grossdeutsches Reich). Γραμματόσημα ταχυδρομείου πεδίου μάχης εκδόθηκαν για τις στρατιωτικές δυνάμεις από το 1942. Το πρώτο σύστημα ταχυδρομικών κωδικών στον κόσμο εισήχθη στις 25 Ιουλίου 1941 με σύστημα αριθμών δύο ψηφίων. Το σύστημα αυτό χρησιμοποιήθηκε αρχικά για τη μεταφορά δεμάτων, και αργότερα εφαρμόστηκε σε όλες τις αποστολές ταχυδρομείου.   &#x5B;**&#x5D;

### Σουδητολάνδη. Βοημία και Μοραβία.
Μετά τη Συμφωνία του Μονάχου, η Σουδητολάνδη έγινε γερμανική επικράτεια το 1938, και αρχικά, τα τσεχοσλοβακικά γραμματόσημα χρησιμοποιήθηκαν τοπικά με επισήμανση, πριν τα γερμανικά γραμματόσημα γίνουν διαθέσιμα. Μετά την κατοχή της Τσεχοσλοβακίας το 1939, τα τσεχοσλοβακικά γραμματόσημα αρχικά εκτυπώθηκαν με επισήμανση, πριν εκδοθούν νέα σχέδια με το "Βοημία και Μοραβία". Αυτά τα νέα γραμματόσημα εκδόθηκαν μέχρι το 1945.

### Γερμανικές κατοχές του Β' Παγκοσμίου Πολέμου
μικρογραφία|300εσ|Γερμανικές επισημάνσεις σε γραμματόσημα της ΕΣΣΔ, με ημερομηνία τη μάχης του Ρασάινι.
Κατά τη διάρκεια του Β' Παγκοσμίου Πολέμου οι γερμανικές αρχές εξέδωσαν γραμματόσημα στην Αλβανία, την Αλσατία, το Βέλγιο, τα Νησιά του Καναλιού της Μάγχης, την Εσθονία, τμήματα της Γαλλίας, το Κότορ Μαυροβουνίου, το Κουρλάνδη Λετονίας, τη Λετονία, τη Λιθουανία, το Λουξεμβούργο, τη Βόρεια Μακεδονία, το Μαυροβούνιο, την Πολωνία (Γενική Κυβέρνηση), τμήματα της Ρωσίας, τη Σερβία, τη Σλοβενία, την Ουκρανία, τη Ζάκυνθο και τη Ζάρα Κροατίας.

## Διαιρεμένη Γερμανία, 1945-1990

### Τοπικές εκδόσεις
Κατά τη διάρκεια της κατάρρευσης της Ναζιστικής Γερμανίας, οι ταχυδρομικές υπηρεσίες διακόπηκαν ή έπαυσαν. Αρκετές πόλεις εγκαθίδρυσαν υπηρεσίες τοπικά κατά τη διάρκεια του κενού, συχνά χρησιμοποιώντας παραμορφωμένα "γραμματόσημα με τον Χίτλερ".

### Συμμαχική κατοχή
μικρογραφία|150εσ|ΑΜ (Allied Military) Post, γραμματόσημο του 1945. 1 μάρκο.
μικρογραφία|150εσ|Κοινή έκδοση 1946, Σκοτ Νο 556.
Όταν η Γερμανία παραδόθηκε στους Συμμάχους, χωρίστηκε σε τέσσερις περιοχές, Ρωσική, Αμερικανική, Γαλλική και Βρετανική. Η περίοδος 1945-1949 θεωρήθηκε ενδιαφέρουσα, καθώς ήταν περίπλοκο να προσδιοριστεί πόσα γραμματόσημα εκδόθηκαν κατά τη διάρκεια αυτού του χρόνου, και εμφανίστηκαν σε διαφορετικές περιοχές. Με την κατοχή της Γερμανίας από τις Συμμαχικές δυνάμεις, οι ταχυδρομικές υπηρεσίες επέστρεψαν, αλλά διοικούνταν από διαφορετικές αρχές. Τα γραμματόσημα AM Post (Allied Military) παράχθηκαν από τις Αμερικανικές και Βρετανικές υπηρεσίες κατοχής κατά τη διάρκεια του 1945, ως το πρώτο βήμα για την αποκατάσταση της ταχυδρομικής υπηρεσίας στις δικαιοδοσίες τους. Μέχρι τον Δεκέμβριο του 1945, οι γαλλικές αρχές εξέδωσαν γραμματόσημα για την "Γαλλική Ζώνη", τα οποία αργότερα συμπληρώθηκαν με γραμματόσημα για το Μπάντεν, τη Ρηνανία-Παλατινάτο, και τη Βυρτεμβέργη. Επιπλέον, παράχθηκαν ξεχωριστά γραμματόσημα για το Σάαρ. Στη Σοβιετική Ζώνη, από το 1945, οι διάφορες επαρχίες -δηλαδή, το Βερολίνο-Βρανδεμβούργο, το Μεκλεμβούργο-Πομερανία, η Σαξονία (Ανατολική Σαξονία, Δυτική Σαξονία, Επαρχία Σαξωνίας) και η Θουριγγία- εξέδωσαν διαφορετικά γραμματόσημα. Το 1946 εκδόθηκαν γερμανικά γραμματόσημα ως *Deutsche Post* για την Αμερικανική, Βρετανική και Σοβιετική Ζώνη, αλλά όχι για τη Γαλλική Ζώνη. Η ξεχωριστή χρήση του κίτρινου. για να σηματοδοτήσει την ταχυδρομική υπηρεσία. διατάχθηκε από το Συμβούλιο Ελέγχου των Συμμάχων το 1946. Με την εξέλιξη του Ψυχρού Πολέμου, όμως, οι προσπάθειες για την ενοποίηση του ταχυδρομικού συστήματος απέτυχαν. Το 1948, ακόμη και πριν την ίδρυση των δύο γερμανικών δημοκρατιών, τα κοινά γραμματόσημα είχαν αντικατασταθεί από οριστικά για τη Σοβιετική Ζώνη, και διαφορετικά σύνολα γραμματοσήμων για την Αμερικανο-Βρετανική Ζώνη (Δύο Ζώνες, Βizone).

### Σάαρ
Μετά τον Β' Παγκόσμιο Πόλεμο, το έδαφος του Σάαρ περιήλθε υπό γαλλική διοίκηση, και εξέδωσε τα δικά του γραμματόσημα από το 1947 έως το 1956. Μετά από δημοψήφισμα, επιστράφηκε στη Γερμανία το 1956, και συνέχισε τη σειρά γραμματοσήμων του μέχρι το 1959.

### Γερμανικό Ομοσπονδιακό Ταχυδρομείο Βερολίνου
Το Δυτικό Βερολίνο, υπό τη δικαιοδοσία των τριών δυτικών δυνάμεων, άρχισε να κυκλοφορεί τα δικά του γραμματόσημα στις 3 Σεπτεμβρίου 1948. Συνέχισε να εκδίδει γραμματόσημα με την επιγραφή *Γερμανικό Ομοσπονδιακό Ταχυδρομείο Βερολίνου* (Deutsche Bundespost Berlin) για 42 χρόνια, συνολικά περισσότερα από 800 διαφορετικά γραμματόσημα, μέχρι την επανένωση το 1990. Πολλά γραμματόσημα του Δυτικού Βερολίνου ήταν παρόμοια με τα γραμματόσημα της Δυτικής Γερμανίας. Τα γραμματόσημα του Δυτικού Βερολίνου και της Δυτικής Γερμανίας θα μπορούσαν να χρησιμοποιηθούν σε οποιαδήποτε από τις δύο περιοχές.

### Γερμανικό Ταχυδρομείο της ΛΔΓ
Με τη δημιουργία της Λαϊκής Δημοκρατίας της Γερμανίας (ΛΔΓ) το *Γερμανικό Ταχυδρομείο της ΛΓΔ* (Deutsche Post of the GDR) ιδρύθηκε ως κυβερνητικό πρακτορείο για την παροχή ταχυδρομικών υπηρεσιών. Το πρώτο γραμματόσημό του κυκλοφόρησε στις 9 Οκτωβρίου 1949. Κατά τη διάρκεια της ύπαρξης της ΛΔΓ, παρήχθησαν περίπου 3.000 διαφορετικά γραμματόσημα· σχετικά χαμηλό ήταν όμως ο αριθμός αυτών της Κοινωνικής Πρόνοιας. Τα γραμματόσημα χρησιμοποιήθηκαν σε κάποιο βαθμό για να κερδίσουν συνάλλαγμα από το εξωτερικό, δηλαδή ορισμένα γραμματόσημα δεν κυκλοφόρησαν, αλλά πωλήθηκαν μόνο σε εμπόρους γραμματοσήμων. Επίσης, για ορισμένες σειρες, ένα συγκεκριμένο γραμματόσημο παρήχθη σε έναν σκόπιμα χαμηλό αριθμό -που ονομάζεται Sperrwert- για να αυξηθεί τεχνητά η αξία του και να το πωληθεί για περισσότερα χρήματα στους εμπόρους γραμματοσήμων. Με την επανένωση του 1990, το *Γερμανικό Ταχυδρομείο* έγινε μέρος του *Γερμανικού* *Ομοσπονδιακού Ταχυδρομείου*.

### Γερμανικό Ομοσπονδιακό Ταχυδρομείο

Όταν σχηματίστηκε η Ομοσπονδιακή Δημοκρατία της Γερμανίας (Deutsche Demokratische Republik, DDR), το Γερμανικό Ομοσπονδιακό Ταχυδρομείο (*Deutsche Bundespost*) έγινε η κυβερνητική υπηρεσία που είχε το μονοπώλιο για τις ταχυδρομικές υπηρεσίες. Το όνομα υιοθετήθηκε το 1950: πριν από αυτό το έτος ονομαζόταν *Γερμανικό Ταχυδρομείο* (Deutsche Post). Η σειρά της DDR δημοσιεύθηκε στις 7 Σεπτεμβρίου 1949 (Scott Νο 665-666). Το 1961, ο διψήφιος ταχυδρομικός κωδικός αντικαταστάθηκε από έναν τετραψήφιο κωδικό. Αυτός αντικαταστάθηκε μετά την επανένωση. Μέχρι την εποχή της επανένωσης, είχαν εκδοθεί περίπου 1.400 διαφορετικά γραμματόσημα. Η διαδικασία μετατροπής του κρατικού οργανισμού σε δημόσια εταιρεία ξεκίνησε το 1989 με τη διαχωρισμό των ταχυδρομικών υπηρεσιών από το ταχυδρομικό ταμιευτήριο και τις υπηρεσίες επικοινωνίας.

## Από την επανένωση (1990) έως σήμερα
αριστερά|μικρογραφία|150εσ|Γραμματόσημο με θέμα το ποδόσφαιρο του Γερμανικού Ταχυδρομείου (Deutsche Post), του 2000, Σκοτ Νο 2063.

### Deutsche Post AG
Με τη Γερμανική επανένωση, το Ομοσπονδιακό Ταχυδρομείο (Bundespost) με το ενσωματωμένο Γερμανικό Ταχυδρομείο (*Deutsche Post)* της ΛΔΓ παρείχε ταχυδρομικές υπηρεσίες για ολόκληρο το έδαφος της Ομοσπονδιακής Δημοκρατίας, και τα γερμανικά γραμματόσημα, ανεξάρτητα από την προέλευσή τους, ήταν ταχυδρομικά έγκυρα μέχρι την ημερομηνία λήξης τους: για τα γραμματόσημα της ΛΔΓ Mi Νο 1004-3343, ήταν η 1η Οκτωβρίου 1990, και για αυτά της ΛΔΓ Mi Νο 3344-3365 η 12η Δεκεμβρίου 1991. Η τελευταία ήταν η ίδια ημερομηνία λήξης των γραμματοσήμων του Δυτικού Βερολίνου Mi Νο 326-879. Το 1993 εισήχθη ένας νέος πενταψήφιος ταχυδρομικός κωδικός. Το 1995 το Ομοσπονδιακό Ταχυδρομείο (Bundespost) μετατράπηκε σε εταιρεία μετοχών -*[[Γερμανικά Ταχυδρομεία|Deutsche Post AG]]* (Aktiengesellschaft, Δημόσια Εταιρεία)- οι μετοχές της οποίας έγιναν διαθέσιμες το 2000. Η εταιρεία με τις θυγατρικές της δραστηριοποιείται στον εφοδιασμό σε παγκόσμια κλίμακα.

Παρόλο που η ταχυδρομική υπηρεσία ιδιωτικοποιήθηκε, τα γραμματόσημα εξακολουθούν να τυπώνονται και να παρέχονται από την γερμανική κυβέρνηση.

## Στατιστικά
Σύμφωνα με τον κατάλογο του Σκοτ, ο ακόλουθος αριθμός διαφορετικών γραμματοσήμων (κανονικά και Κοινωνικής Πρόνοιας) εκδόθηκαν από το Ράιχποστ (Reichspost) (1871-1945), το Γερμανικό Ταχυδρομείο της ΛΔΓ (*Deutsche Post,* DDR) (1949-90), το Γερμανικό Ομοσπονδιακό Ταχυδρομείο (*Deutsche Bundespost)* του Βερολίνου (1949-90) και το Γερμανικό Ομοσπονδιακό Ταχυδρομείο (Deutsche Bundepost) (1949-90):

## Σημείωση
Οι αναφορές σε καταλόγους γραμματοσήμων είναι σε αυτούς του Γερμανικού Μichel, και του Αμερικανικού Scott.

## Βλέπε επίσης
* Συλλογή Φέλντχαϊμ
* Κατάλογος των ατόμων που έχουν γραμματόσημα της Λαϊκής Δημοκρατίας
* Γραμματόσημα και ταχυδρομική ιστορία του Μπάντεν

## Αναφορές και πηγές


; Πηγές

## Εξωτερικοί σύνδεσμοι

* Γερμανία & Αποικίες Φιλατελική Εταιρεία
* Γερμανία Φιλατελική Εταιρεία
* Γκαλερί γερμανικών γραμματοσήμων
* Εικόνες γερμανικών σφραγμάτων
* 

Κατηγορία:Φιλοτελισμός